Všeobecne záväzné nariadenie obce Malachov
o miestnych daniach a miestnom poplatku za komunálne odpady a drobné stavebné odpady

č. 78/2009
     Obecné zastupiteľstvo obce Malachov vo veciach územnej samosprávy v zmysle ustanovenia § 6 ods. 1 zákona SNR č. 369/1990 Zb. o obecnom zriadení v znení neskorších právnych predpisov a v zmysle ustanovení § 2 ods. 1 a 2, § 8 ods. 2, § 12 ods. 2 a 3, § 16          ods. 2, § 17 ods. 2, 3 a 4, § 21 ods. 2, § 29, § 36, § 43, § 51, § 59, § 83, § 98 zákona                       č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov(ďalej len „zákon o miestnych daniach a poplatku“) sa uznieslo na tomto: 

všeobecne záväznom nariadení

prvá časť 

§ 1

Predmet úpravy 

     Týmto všeobecne záväzným nariadením (ďalej len „nariadenie“) obec Malachov (ďalej len „správca dane“)

a) ustanovuje miestne dane a  miestny poplatok za komunálne odpady a drobné stavebné odpady,

b) určuje sadzbu dane a poplatku, spôsob vyberania dane a poplatku, daňovú povinnosť daňovníka a poplatníka,

c) ustanovuje oslobodenie od dane, zníženie poplatku a odpustenie poplatku.  

§ 2

Druhy miestnych daní

1) Správca dane zavádza a ukladá od 1. januára 2010 na svojom území tieto miestne dane: 

a) daň z nehnuteľností,

b) daň za psa,

c) daň za užívanie verejného priestranstva,

d) daň za ubytovanie,

e) daň za predajné automaty,

f) daň za nevýherné hracie prístroje.

2) Správca dane ukladá od 1. januára 2010 na svojom území miestny poplatok za komunálne odpady a drobné stavebné odpady. 

§ 3

     Zdaňovacie obdobie

1) Zdaňovacím obdobím miestnych daní uvedených v § 2 ods. 1 písm. a), b), e), f) zákona o miestnych daniach a poplatku je kalendárny rok.

2) Správca dane určuje zdaňovacie obdobie pre miestne dane uvedené v § 2 ods. 1 písm. c) a d) tohto nariadenia

- za užívanie verejného priestranstva je zdaňovacím obdobím 

a) doba (každý aj začatý deň), počas ktorej sa skutočne osobitne užíva verejné priestranstvo, 

- za ubytovanie je zdaňovacie obdobie doba (počet prenocovaní), počas ktorej sa fyzická osoba odplatne prechodne ubytuje v ubytovacom zariadení. 

druhá časť 

§ 4

Daň z nehnuteľností 

     Daň z nehnuteľností zahŕňa 

a) daň z pozemkov,

b) daň zo stavieb

DaŇ z pozemkov

§ 5

Hodnota pozemku

     Správca dane ustanovuje hodnotu lesných pozemkov, na ktorých sú hospodárske lesy podľa znaleckého posudku. Hodnota lesných pozemkov, ktoré nemajú vypracovaný znalecký posudok  je 0,061 eur

§ 6

Sadzba dane 

1) Ročná sadzba dane z pozemkov podľa § 8 ods. 1 zákona o miestnych daniach a poplatku je 0,25% zo základu dane. 

2) Ročnú sadzbu dane z pozemkov uvedenú v ods. 1 správca dane zvyšuje v obci u pozemkov v tomto členení: 

a) orná pôda, chmeľnice, vinice, ovocné sady na 1% zo základu dane, 

b) trvalé trávne porasty na 0,70% zo základu dane,

c) záhrady na 0,40% zo základu dane,

d) lesné pozemky, na ktorých sú hospodárske lesy na 0,50% zo základu dane,

e) rybníky s chovom rýb a ostatné hospodársky využívané vodné plochy na 0,50% zo základu dane,

f) zastavané plochy a nádvoria na 0,45% zo základu dane,

g) stavebné pozemky na 0,30% zo základu dane,

h) ostatné plochy okrem stavebných pozemkov na 0,55% zo základu dane.    

DaŇ zo stavieb

§ 7

Sadzba dane 

1) Ročná sadzba dane zo stavieb podľa § 12 ods. 1 zákona o miestnych daniach a poplatku je 0,033 eur za každý aj začatý m2 zastavanej plochy. 

2) Ročnú sadzbu dane zo stavieb uvedenú v ods. 1 správca dane zvyšuje v obci  pre: 

a) stavby na bývanie a drobné stavby, ktoré majú doplnkovú funkciu pre hlavnú stavbu na    0,033 eur za každý aj začatý m2 zastavanej plochy,

b) stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu na 0,10 eur za každý aj začatý m2 zastavanej plochy, 

1) stavby rekreačných a záhradkárskych chát a domčekov na individuálnu rekreáciu na              0,332 eur za každý aj začatý m2 zastavanej plochy,

c) samostatne stojace garáže a za samostatné stavby hromadných garáží a stavby určené alebo používané na tieto účely, postavené mimo bytových domov na 0,166 eur za každý aj začatý m2 zastavanej plochy,

d) priemyselné stavby, stavby, slúžiace energetike, stavby, slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu na 0,232 eur za každý aj začatý m2 zastavanej plochy,

e) stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou na 0,50 eur za každý aj začatý m2 zastavanej plochy,

f) ostatné stavby neuvedené v písmenách a) až f) na 0,166 eur za každý aj začatý m2 zastavanej plochy.

3) Správca dane pri viacpodlažných stavbách určuje príplatok za každé ďalšie podlažie okrem prvého nadzemného podlažia u:  
a) stavby na bývanie a drobné stavby, ktoré majú doplnkovú funkciu pre hlavnú stavbu v sume o 0,05 eur za  každé ďalšie podlažie okrem prvého nadzemného podlažia, 

b) stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu v sume o 0,10 eur za  každé ďalšie podlažie okrem prvého nadzemného podlažia, 

c) stavby rekreačných a záhradkárskych chát a domčekov na individuálnu rekreáciu v sume o 0,166 eur za  každé ďalšie podlažie okrem prvého nadzemného podlažia, 

d) priemyselnej stavby, stavby, slúžiace energetike, stavby, slúžiace, stavebníctvu, stavby využívané na skladovanie vlastnej produkcie vrátane stavieb na vlastnú administratívu v sume o 0,332 eur za  každé ďalšie podlažie okrem prvého nadzemného podlažia, 

e) stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou v sume o 0,332 eur za  každé ďalšie podlažie okrem prvého nadzemného podlažia, 

f) ostatných stavieb neuvedených v písmenách a) až e) v sume o 0,265 eur za  každé ďalšie podlažie okrem prvého nadzemného podlažia.

spoločné ustanovenia pre daň z nehnuteľností 

§ 8

Oslobodenie od dane 

1) Správca dane oslobodzuje od dane z pozemkov 
a) pozemky, na ktorých sú cintoríny, kolumbáriá, urnové háje a rozptylové lúky,

b) pozemky vo vlastníctve TJ Malachov 

c) pozemky užívané školami a školskými zariadeniami 

2) Správca dane oslobodzuje od dane zo stavieb 

a) stavby vo vlastníctve TJ Malachov, vykonávajúceho verejnoprospešnú činnosť v oblasti telesnej kultúry, mimo podnikateľskej činnosti

b) stavby užívané školami a školskými zariadeniami

c) stavby užívané na účely sociálnej pomoci

§ 9

Daňové priznanie k dani z nehnuteľností v spoluvlastníctve

     Písomné oznámenie (podľa § 19 ods. 2 zákona o miestnych daniach a poplatku) o určení zástupcu na podanie daňového priznania, spoluvlastníci oznámia správcovi dane na predpísanom tlačive uvedeného v prílohe č. 1 tohto nariadenia, ktoré obsahuje podrobnosti a náležitosti oznamovacej povinnosti. Tlačivo je pre daňovníkov k dispozícii u správcu dane. Daňovníci sú povinní tlačivo si sami vypísať podľa predtlače. Vyplnené tlačivo sa doručuje priamo správcovi dane alebo poštou.

§ 10

Platenie dane v splátkach

1) Vyrubená daň z nehnuteľností je splatná:

a) ak  ide o daňovníka, prevádzkujúceho  poľnohospodársku výrobu,  v dvoch splátkach a  to 50%  dane do  15 dní odo dňa nadobudnutia právoplatnosti platobného výmeru, 50% dane do 30. septembra bežného zdaňovacieho obdobia,

2) Ak  ročná daň  vyrubená fyzickej  osobe nepresahuje 66,38 eur, právnickej osobe a fyzickej osobe – podnikateľovi 663,87 eur, je splatná naraz do 15 dní odo dňa nadobudnutia právoplatnosti platobného výmeru.

3) Daň možno  zaplatiť naraz aj  vtedy, ak je  vyššia, ako je uvedené v predchádzajúcom odseku.

4) Daň nižšiu ako 2 euro nebude správca dane vyrubovať ani vyberať. 

tretia časť 

daň za psa

§ 11

Povinnosť daňovníka

     Daňovník je povinný písomne oznámiť správcovi dane vznik daňovej povinnosti v lehote do 30 dní odo dňa vzniku daňovej povinnosti na predpísanom tlačive uvedeného v prílohe č. 2 tohto nariadenia, ktoré obsahuje podrobnosti a náležitosti oznamovacej povinnosti a spôsoby preukazovania vzniku a zániku daňovej povinnosti. Tlačivo je pre daňovníka k dispozícii u správcu dane. Daňovník je povinný tlačivo si sám vypísať podľa predtlače. Vyplnené tlačivo sa doručuje priamo správcovi dane alebo poštou.

§ 12

Sadzba dane

     Správca dane určuje sadzbu dane 7 euro za jedného psa a kalendárny rok. Takto určená sadzba dane platí za každého ďalšieho psa u toho istého daňovníka.

§ 13

Spôsob vyberania dane

1) Daň za psa je splatná naraz do 31.januára bežného zdaňovacieho obdobia. 

2) Daňovník môže platiť a odvádzať miestnu daň týmito spôsobmi: 

a) v hotovosti priamo do pokladne správcu dane,

b) bezhotovostným prevodom na účet správcu dane číslo účtu 624 106 0001/5600 vedený v banke Dexia,  a.s. Banská Bystrica
štvrtá časť 

daň za užívanie verejného priestranstva

§ 14

Verejné priestranstvá a ich užívanie 

1) Verejnými priestranstvami v obci sú: 

a) miesta na miestnej komunikácii - ulica Ortútska cesta, Banícka, Bučinová,                                                                                                                                     miesta na pozemku par. č. 1 pred kultúrnym domom, obecným úradom.

2) Osobitným spôsobom môže fyzická osoba alebo právnická osoba užívať verejné priestranstvá na: 

a) umiestnenie zariadenia, slúžiaceho na poskytovanie služieb a predajného zariadenia na pozemku par. č. 1 pred kultúrnym domom, obecným úradom

b) umiestnenie stavebného zariadenia a umiestnenie skládky na pozemku vo vlastníctve obce, ktorý je najbližší k pozemku vo vlastníctve stavebníka alebo vlastníka skládky

3) Daňovník je povinný písomne oznámiť správcovi dane deň začatia osobitného užívania verejného priestranstva v lehote 3 dni pred začatím osobitného užívania verejného priestranstva najneskôr v deň vzniku daňovej povinnosti na predpísanom tlačive uvedeného v prílohe č. 3 tohto nariadenia, ktorá obsahuje podrobnosti a náležitosti oznamovacej povinnosti. Tlačivo je pre daňovníka k dispozícii u správcu dane. Daňovník je povinný tlačivo si sám vypísať podľa predtlače. Vyplnené tlačivo sa doručuje priamo správcovi dane alebo poštou.

§ 15

Sadzba dane

Správca dane určuje sadzbu dane za osobitné užívanie verejného priestranstva: 

a) za umiestnenie zariadenia, slúžiaceho na poskytovanie služieb a predajného zariadenia     0,500 euro za každý aj začatý m2 a každý aj začatý deň, 

b) za umiestnenie stavebného zariadenia 0,100 eur za každý aj začatý m2 a každý aj začatý deň, 

c) za umiestnenie skládky 0,330 eur za každý aj začatý m2 a každý aj začatý deň,

d) za trvalé parkovanie vozidla mimo stráženého parkoviska 0,070 eur za každý aj začatý m2 a každý aj začatý deň.

§ 16

Spôsoby vyberania dane

1) Daň za užívanie verejného priestranstva je splatná naraz. 

2) Daňovník môže platiť a odvádzať miestnu daň týmito spôsobmi: 

a) v hotovosti priamo do pokladne správcu dane,

b) bezhotovostným prevodom na účet správcu dane číslo účtu 6241060001/5600 vedený   

         v banke Dexia,  a.s. Banská Bystrica
piata časť 

daň za ubytovanie

§ 17

Sadzba dane

     Správca dane určuje sadzbu dane za ubytovanie 0,330 eur na osobu a prenocovanie. 

§ 18

Daňová povinnosť

1) Daňová povinnosť vzniká dňom začatia poskytovania odplatného prechodného ubytovania fyzickej osobe v ubytovacom zariadení, ktorých kategorizáciu určuje § 2 vyhlášky Ministerstva hospodárstva Slovenskej republiky č. 419/2001 Z .z., ktorou sa upravuje kategorizácia ubytovacích zariadení a klasifikačné znaky na ich zaraďovanie do tried. 
2) Platiteľ dane je povinný písomne oznámiť deň vzniku alebo deň zániku daňovej povinnosti správcovi dane do 30 dní odo dňa vzniku alebo zániku daňovej povinnosti na predpísanom tlačive uvedeného v prílohe č. 4 tohto nariadenia, ktoré obsahuje podrobnosti a náležitosti oznamovacej povinnosti. Tlačivo je pre platiteľa dane k dispozícii u správcu dane. Platiteľ dane je povinný tlačivo si sám vypísať podľa predtlače. Vyplnené tlačivo sa doručuje priamo správcovi dane alebo poštou.

3) Platiteľ dane je povinný viesť písomne preukázanú evidenciu ubytovaných fyzických osôb – knihu ubytovaných. V knihe ubytovaných je platiteľ dane povinný očíslovať strany a predložiť knihu ubytovaných správcovi dane, do 30 dní od vzniku daňovej povinnosti, na opečiatkovanie a potvrdenie správnosti začatia vedenia evidencie. Kniha ubytovaných musí obsahovať:

- meno a priezvisko ubytovaného,

- číslo občianskeho preukazu alebo cestovného pasu,

- trvalý pobyt,

- dátum príchodu a odchodu.

     Platiteľ dane je povinný na výzvu správcu dane predložiť knihu ubytovaných pri kontrole alebo ju doručiť správcovi dane v lehote stanovenej vo výzve. 
4) Platiteľ dane je povinný vydať daňovníkovi (fyzická osoba, ktorá sa v zariadení odplatne prechodne ubytuje) potvrdenie o zaplatení dane. Potvrdenie o zaplatení dane musí obsahovať: 

- číslo potvrdenia, 

- dátum vydania potvrdenia, 

- kto vystavil potvrdenie a kto prijal zaplatenú daň,

- komu bolo vystavené potvrdenie a kto zaplatil daň,

- počet prenocovaní,

- výška zaplatenej dane,

- pečiatka a podpis oprávnenej osoby, ktorá vystavila potvrdenie. 

     Potvrdenie o zaplatení dane je platiteľ dane povinný uchovávať pre daňové účely 10 rokov od vystavenia potvrdenia. 

§ 19

Spôsoby vyberania dane a jej odvodu

1) Platiteľ dane vyberá daň od daňovníka spôsobom:

a) v hotovosti priamo do pokladne platiteľa dane. Platiteľ dane odovzdá daňovníkovi potvrdenie (originál) a kópiu si ponechá platiteľ dane pre daňovú kontrolu,

b) prevodom z účtu daňovníka na účet platiteľa dane. Dokladom o zaplatení dane je výpis účtu z peňažného ústavu, ktorý platiteľ uchová pre daňovú kontrolu 10 rokov od vystavenia výpisu.  

2) Platiteľ dane môže platiť a odvádzať miestnu daň týmito spôsobmi: 

a) v hotovosti priamo do pokladne správcu dane,

b) bezhotovostným prevodom na účet správcu dane číslo účtu 6241060001/5600 vedený v banke Dexia, a.s. Banská Bystrica. Platiteľ dane je povinný zaplatenú daň daňovníkom odviesť správcovi dane štvrťročne, a to do 10. dňa po uplynutí štvrťroka. 

šiesta časť 

daň za predajné automaty

§ 20

Sadzba dane

     Správca dane určuje sadzbu dane za predajné automaty: 

a) 50 euro za jeden predajný automat a kalendárny rok, obsahujúci v skladbe ponúkaného tovaru najviac 10 druhov tovaru, 

b) 200 euro za jeden predajný automat a kalendárny rok, obsahujúci v skladbe ponúkaného tovaru najviac 10 druhov tovaru, ak skladba ponúkaného tovaru obsahuje tabakové výrobky alebo alkoholické nápoje,

c) 80 euro za jeden predajný automat a kalendárny rok s viac ako 10 druhov tovaru, 

d) 365 euro za jeden predajný automat a kalendárny rok s viac ako 10 druhov tovaru, ak skladba ponúkaného tovaru obsahuje tabakové výrobky alebo alkoholické nápoje. 

§ 21

Spôsob vyberania dane

1) Daň za predajné automaty je splatná naraz.

2)  Daňovník môže platiť a odvádzať miestnu daň týmito spôsobmi: 

a) v hotovosti priamo do pokladne správcu dane,

b) bezhotovostným prevodom na účet správcu dane číslo účtu 6241060001/5600 vedený v banke Dexia, a.s. Banská Bystrica.
§ 22

Daňová povinnosť 

1) Daňovník je povinný písomne oznámiť vznik daňovej povinnosti správcovi dane do 30 dní odo dňa vzniku daňovej povinnosti na predpísanom tlačive uvedeného v prílohe č. 5 tohto nariadenia, ktoré obsahuje podrobnosti a náležitosti oznamovacej povinnosti a spôsob identifikácie predajných automatov. Tlačivo je pre daňovníka k dispozícii u správcu dane. Daňovník je povinný tlačivo si sám vypísať podľa predtlače. Vyplnené tlačivo sa doručuje priamo správcovi dane alebo poštou.

2) Daňovník je povinný viesť písomne preukázanú evidenciu o počte prevádzkovania predajných automatov. Strany v evidencii je daňovník povinný očíslovať a predložiť evidenciu správcovi dane do 30 dní od vzniku daňovej povinnosti na opečiatkovanie a potvrdenie správnosti začatia vedenia evidencie. Evidencia o počte prevádzkovania predajných automatov musí obsahovať: 

a) deň začatia prevádzkovania predajného automatu,

b) deň ukončenia prevádzkovania predajného automatu,

c) druh, typ a názov predajného automatu,

d) výrobné číslo predajného automatu,

e) obsah skladby ponúkaného tovaru do 10 druhov tovaru, 

f) obsah skladby ponúkaného tovaru nad 10 druhov tovaru,

g) miesto umiestnenia predajného automatu. 

     Evidenciu je daňovník povinný na výzvu správcu dane predložiť pri kontrole alebo ju doručiť správcovi dane v lehote stanovenej vo výzve. 

3) K písomnému oznámeniu podľa ods. 1 daňovník je povinný predložiť hodnoverné doklady výrobcu, ktoré identifikujú predajný automat. 

siedma časť 

daň za nevýherné hracie prístroje

§ 23

Sadzba dane

     Správca dane určuje sadzbu dane za nevýherné hracie prístroje: 

a) 60 eur za jeden elektronický prístroj na počítačové hry a kalendárny rok, 

b) 300 eur za jeden mechanický prístroj - biliard a kalendárny rok, 

c) 100 eur za jeden mechanický prístroj - stolný futbal a kalendárny rok, 

d) 100 eur za jeden mechanický prístroj -  stolný hokej a kalendárny rok, 

e) 60 eur za jeden mechanický prístroj - šípky a kalendárny rok, 

f) 30 euro za jedno iné zariadenie na zábavné hry ako je uvedené v písm. a) až g) a kalendárny rok. 

§ 24

Spôsob vyberania dane

1) Daň za nevýherné hracie prístroje je splatná naraz. 

2) Daňovník môže platiť a odvádzať miestnu daň týmito spôsobmi: 

a) v hotovosti priamo do pokladne správcu dane,

b) bezhotovostným prevodom na účet správcu dane číslo účtu 6241060001/5600 vedený v banke Dexia, a.s. Banská Bystrica.

§ 25

Daňová povinnosť 

2) Daňovník je povinný písomne oznámiť vznik daňovej povinnosti správcovi dane do 30 dní odo dňa vzniku daňovej povinnosti na predpísanom tlačive uvedeného v prílohe č. 6 tohto nariadenia, ktoré obsahuje podrobnosti a náležitosti oznamovacej povinnosti a spôsob identifikácie nevýherných hracích prístrojov. Tlačivo je pre daňovníka k dispozícii u správcu dane. Daňovník je povinný tlačivo si sám vypísať podľa predtlače. Vyplnené tlačivo sa doručuje priamo správcovi dane alebo poštou.

3) Daňovník je povinný viesť písomne preukázanú evidenciu o počte prevádzkovania nevýherných hracích  prístrojov. Strany v evidencii je daňovník povinný očíslovať a predložiť evidenciu správcovi dane do 30 dní od vzniku daňovej povinnosti na opečiatkovanie a potvrdenie správnosti začatia vedenia evidencie. Evidencia o počte prevádzkovania nevýherných hracích prístrojov musí obsahovať: 

a) deň začatia prevádzkovania nevýherného hracieho prístroja,

b) deň ukončenia prevádzkovania nevýherného hracieho prístroja,
c) druh, typ a názov nevýherného hracieho prístroja,

d) výrobné číslo nevýherného hracieho prístroja,
e) miesto umiestnenia nevýherného hracieho prístroja.
     Evidenciu je daňovník povinný na výzvu správcu dane predložiť pri kontrole alebo ju doručiť správcovi dane v lehote stanovenej vo výzve. 

4) K písomnému oznámeniu podľa ods. 1 daňovník je povinný predložiť hodnoverné doklady výrobcu, ktoré identifikujú nevýherný hrací prístroj. 

ôsma časť 

miestny poplatok za komunálne odpady 

a drobné stavebné odpady

§ 26

Platenie poplatku

1) Miestny poplatok za komunálne odpady, okrem elektroodpadov a drobné stavebné odpady, ktoré vznikajú na území správcu dane platí poplatník, ktorý je určený v § 77 ods. 2 zákona o miestnych daniach a  poplatku.

2) Poplatok od poplatníka v ustanovenej výške pre správcu dane vyberá a za vybraný poplatok ručí: 

a) vlastník nehnuteľnosti; ak je nehnuteľnosť v spoluvlastníctve viacerých spoluvlastníkov alebo ak ide o bytový dom, poplatok vyberá a za vybraný poplatok ručí zástupca, alebo správca určený spoluvlastníkmi, ak s výberom poplatku zástupca, alebo správca súhlasí,

b) zástupca alebo správca, určený spoluvlastníkmi je povinný túto skutočnosť oznámiť správcovi dane na tlačive, ktoré tvorí prílohu č. 7 tohto nariadenia. Tlačivo je pre poplatníka k dispozícii u správcu dane. Poplatník je povinný tlačivo si sám vypísať podľa predtlače. Vyplnené tlačivo sa doručuje priamo správcovi dane alebo poštou.

c) správca, ak je vlastníkom nehnuteľnosti štát, vyšší územný celok alebo obec.

3) Prevzatie plnenia povinností za viacero poplatníkov, žijúcich v spoločnej domácnosti jedným z nich, je táto osoba povinná túto skutočnosť oznámiť správcovi dane na tlačive, ktoré tvorí prílohu č. 8 tohto nariadenia. 
§ 27

Sadzba poplatku 

1) Správca dane určuje sadzbu poplatku za komunálne odpady a drobné stavebné odpady na obdobie jedného kalendárneho roka:

a) pri zavedenom množstvovom zbere 0,015 eur za 1 liter komunálnych odpadov alebo drobných stavebných odpadov, pre podnikateľov a živnostníkov produkujúcich odpad, vyplývajúci z ich činnosti

b) pri nezavedenom množstvovom zbere – paušálny
        0,0411 eur za osobu a kalendárny deň.
        0,0192 eur za osobu a kalendárny deň v extraviláne obce
2) U právnických osôb a podnikateľov sa ukazovateľ dennej produkcie podľa § 79  ods. 4 zákona o miestnych daniach a poplatku vynásobí koeficientom  s hodnotou 1.

§ 28

Vznik a zánik povinnosti platenia poplatku 

1) Povinnosť platenia poplatku vzniká pre: 

a) fyzickú osobu 

- dňom jej prihlásenia v obci do evidencie obyvateľov na trvalý pobyt alebo prechodný pobyt, 

- dňom vzniku oprávnenia užívať bytovú budovu, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce, 

b) právnickú osobu 

- dňom vzniku oprávnenia užívať nehnuteľnosť, nachádzajúcu sa na území obce na iný účel ako na podnikanie, 

c) podnikateľa

- dňom vzniku oprávnenia užívať nehnuteľnosť, nachádzajúcu sa na území obce na účel podnikania.

2) Povinnosť platenia poplatku zaniká:

a) pre fyzickú osobu dňom odhlásenia z trvalého pobytu alebo prechodného pobytu v evidencii obyvateľov obce, 

b) pre fyzickú osobu, právnickú osobu a podnikateľa dňom zániku oprávnenia užívať nehnuteľnosti uvedené v ods. 1.

3) Poplatník je povinný písomne ohlásiť správcovi dane vznik povinnosti platenia poplatku do 30 dní odo dňa vzniku povinnosti platenia poplatku na predpísanom tlačive pre právnické osoby a fyzická osoba podnikateľ uvedeného v prílohe č. 9 tohto nariadenia a pre fyzické osoby na predpísanom tlačive uvedeného v prílohe č. 10 tohto nariadenia. Tlačivo je pre poplatníka k dispozícii u správcu dane. Poplatník je povinný tlačivo si sám vypísať podľa predtlače. Vyplnené tlačivo sa doručuje priamo správcovi dane alebo poštou.
§ 29

Spôsoby zaplatenia poplatku a vrátenia poplatku

1) Poplatník môže zaplatiť správcovi dane poplatok:

a) spôsobom 

                  -    v hotovosti priamo do pokladne správcu dane, 

· bezhotovostným prevodom na účet správcu dane 6241060001/5600 vedený v banke Dexia, a.s. Banská Bystrica.

§ 30

Splatnosť poplatku

1) Paušálny poplatok za komunálne odpady a drobné stavebné odpady vyrubí správca dane každoročne. Splatný je do 15  dní  odo dňa nadobudnutia právoplatnosti  platobného výmeru. Vyrubený poplatok je splatný naraz, alebo v dvoch rovnakých splátkach a to: 

1.splátka – do 15 dní odo dňa nadobudnutia právoplatnosti  platobného výmeru, 

2.splátka  - do 30.9. bežného kalendárneho roka.
§ 31

Podklady na zníženie alebo odpustenie poplatku

     Správca dane poplatok za komunálne odpady a drobné stavebné odpady zníži alebo odpustí poplatníkovi podľa § 82 zákona o miestnych daniach a  poplatku na základe predložených podkladov:

a) k § 82 ods. 1 písm. a) zákona o miestnych daniach a  poplatku – potvrdenie zamestnávateľa  alebo doklad, ktorý oprávňuje poplatníka na prechodný alebo trvalý pobyt v zahraničí alebo čestné vyhlásenie,  

b) k § 82 ods. 1 písm. b) zákona o miestnych daniach a  poplatku – potvrdenie vojenského útvaru alebo vojenskej správy.

§ 32

     Správca dane môže na zmiernenie alebo odstránenie tvrdosti zákona v jednotlivých prípadoch, keď poplatník neužíva nehnuteľnosť, ktorú je oprávnený užívať, viac ako 90 po sebe nasledujúcich dní poplatok znížiť podľa najnižšej sadzby alebo odpustiť po predložení hodnoverného podkladu.

§ 33

Prípady zníženia alebo odpustenia poplatku

     Ak poplatník požiada a preukáže príslušnými dokladmi – potvrdenie o ubytovaní, správca dane zníži poplatok o 50% v prípade, že ide o poplatníka, študenta vysokej školy alebo strednej školy ubytovaného na internáte, príp. ubytovni alebo odpustí poplatok za komunálne odpady a drobné stavebné odpady v prípade, že ide o poplatníka študenta vysokej školy alebo strednej školy ubytovaného na internáte, ubytovni alebo v inej nehnuteľnosti v zahraničí. 

§ 34

     Poplatník uplatňuje nárok na zníženie alebo odpustenie poplatku podľa § 32, § 33 a § 34 tohto nariadenia písomne u správcu dane po uplynutí kalendárneho roka v lehote od 1. januára do 31. januára nasledujúceho kalendárneho roka. Nárok na zníženie alebo odpustenie poplatku zaniká, ak poplatník v uvedenej lehote neuplatní nárok. 

§ 35

Prechodné a záverečné ustanovenia 

1) Obecné zastupiteľstvo obce Malachov zrušuje všeobecne záväzné nariadenie obce 

- č. 73/2007 z 13.12.2007 o miestnych daniach a miestnom poplatku za komunálne odpady a drobné stavebné odpady.

2) Toto všeobecne záväzné nariadenie č. 78/2009 schválilo obecné zastupiteľstvo obce Malachov na svojom zasadnutí dňa 15.12.2009 uznesením č.XXIII./E1.

§ 37

     Toto všeobecne záväzné nariadenie nadobúda účinnosť dňom 1.1.2010. 

V Malachove 16.12.2009

Ondrej Slivka

              starosta obce

